Lindesnes kommune søker samarbeid om dagsturhytta - Lindesnes kommune
I februar 2022 ble det vedtatt at Lindesnes kommune skal bygge dagsturhytte som en del av «Dagsturhytta Agder». Hensikten med dagsturhyttene er å skape attraktive turmål som kan bidra til at flere kommer seg ut på tur i hverdagen der de bor.
I Lindesnes kommune skal hytta bygges på Epleneset ved Aurebekkvatnet. Dagsturhytta planlegges satt opp i løpet av 2022.
Ønsker samarbeid med lokale lag eller foreninger
Lindesnes kommune ønsker å inngå avtale om tilsyn, drift og vedlikehold av dagsturhytta med en lokal frivillig aktør, mot kompensasjon. Vi tenker at lokale lag eller foreninger kan kombinere dette med sin ordinære aktivitet eller engasjement.